บาทเปิด 30.25/29บาทต่อดอลลาร์ อ่อนค่า
เงินบาทเปิดตลาด 30.25/29บาทต่อดอลลาร์ อ่อนค่า หลังดอลล์แข็ง คลายกังวลสงครามการค้าสหรัฐฯ-จีน
14 ม.ค. 2563

เงินบาทเปิดตลาด 30.25/29บาทต่อดอลลาร์ อ่อนค่า หลังดอลล์แข็ง คลายกังวลสงครามการค้าสหรัฐฯ-จีน
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ 30.25/29 บาท/ดอลลาร์ อ่อนค่าจากปิดตลาด เย็นวานนี้ที่ระดับ 30.23 บาท เนื่องจากดอลลาร์แข็งค่าหลังได้รับปัจจัยหนุนจากสถานการณ์ความขัดแย้งทางการค้าระหว่างสหรัฐฯกับจีนคลี่คลาย โดยสหรัฐฯจะถอดจีนออกจากรายชื่ออประเทศบิดเบือนค่าเงินเพื่อตอบแทนการทำข้อตกลงการค้าเฟสแรก
"บาทอ่อนค่าจากเย็นวานนี้เนื่องจากดอลลาร์แข็งค่าหลังปัญหา Trade War คลี่คลาย แต่ยังเคลื่อนไหวในกรอบเนื่องจากก่อนหน้านี้เงินบาทแข็งค่าไปมาก" นักบริหารเงิน กล่าว
นักบริหารเงิน คาดวันนี้เงินบาทจะเคลื่อนไหวในกรอบ 30.20 - 30.35 บาท/ดอลลาร์